Hamzah Haz

Hamzah Haz (s. 15. helmikuuta 1940 Ketapang) on indonesialainen poliitikko. 

Haz syntyi Ketapangissa, Länsi-Kalimantanin maakunnassa. Hän on Indonesian Yhdistyneen kehityspuolueen (PPP) puheenjohtaja. Hän toimi maansa varapresidenttinä 2001–2004, ennen Jusuf Kallaa. Haz oli ehdolla myös Indonesian presidentinvaaleissa 2004, mutta sai viidestä ehdokkaasta vähiten ääniä, alle kolme prosenttia. 

Hazilla on kaksi vaimoa ja kaksitoista lasta.

Haz on erityisen suosittu islamilaisen väestönosan keskuudessa. Hän oli aikaisemmin Abu Bakar Bashirin tukija.

Lähteet 

Indonesian varapresidentit
Vuonna 1940 syntyneet
Elävät henkilöt